OzLabs/hebrew-wiki-articles huggingface dataset:
ממלכת קפריסין

ממלכת קפריסין (יוונית Βασίλειο της Κύπρου; צרפתית Royaume de Chypre) הייתה מדינה צלבנית אשר קמה באי קפריסין בימי הביניים, והתקיימה בין 1192 ל-1489. 

ב-1191, במהלך מסע הצלב השלישי כבש ריצ'רד הראשון, מלך אנגליה, את האי מידיו של איסאקיוס קומננוס (Ισαάκιος Κομνηνός), שליט מקומי שהכריז על עצמו כקיסר ואשר טען לכתר האימפריה הביזנטית מאז 1184. ריצ'רד הראשון מכר את האי למסדר אבירי היכל שלמה אשר בתורם מכרוהו ב-1192 לגי דה ליזיניאן, מלכה המודח של ממלכת ירושלים. אחיו של ליזיניאן אמלריך השני, מלך ירושלים הוכתר למלך קפריסין בתואר "אמלריך הראשון, מלך קפריסין" על ידי היינריך השישי, קיסר האימפריה הרומית הקדושה. 

מטבע של ממלכת קפריסין (המאה ה-13)
המיעוט הקתולי באי התרכז בערי החוף ובניקוסיה, ושלט באי שאוכלס בעיקר על ידי כפריים יוונים אורתודוקסים. לכנסייה האורתודוקסית העצמאית של קפריסין בראשות ארכיבישוף, הותר להישאר באי והיא לא הייתה כפופה לפטריארך זר. בהשוואה לממלכת ירושלים, הייתה ממלכת קפריסין בעלת אופי פאודלי מודגש יותר, ומלכיה היו עשירים וחזקים יותר ממלכי ירושלים. 

לאחר מותו של אמלריך, שלטו בממלכה מספר יורשים צעירים, והשלטון היה נתון בפועל בידיהם של שליטים בפועל. ב-1229 גורשו שליטים אלה בידי פרידריך השני, קיסר האימפריה הרומית הקדושה, אך תומכיו של האחרון הובסו ב-1233 לאחר מאבק. ב-1268 איחד איג השלישי, מלך קפריסין, שנשא גם את התואר מלך ירושלים, את הממלכה עם ממלכת ירושלים, ומצב זה נותר בעינו עד לכיבוש עכו וקיצה של ממלכת ירושלים ב-1291. לאחר מכן הפכה קפריסין למרכז חשוב של הסחר האירופי עם אסיה ואפריקה, דבר שהביא לחיכוכים בינה לבין סוחרים איטלקים. במהלך המאה ה-14 הלכה והתחזקה השפעתם של הרפובליקה של ג'נובה ושל סוחריה באי, ובעת הקרע המערבי צידדו מלכי קפריסין באפיפיורות אביניון מתוך תקוה שהצרפתים יניסו את האיטלקים מהאי. ב-1426 הפכו הממלוכים את האי למדינה וסאלית ממלוכית, ומלכיה איבדו את כוחם, עד שלבסוף אולצו למכור את האי לוונציה ב-1489.

== מלכי קפריסין==
* גאי דה ליזיניאן (1192-1194)
* אמלריך דה ליזיניאן (1194-1205)
* הוגו הראשון, מלך קפריסין (1205-1218)
* אנרי הראשון, מלך קפריסין (1218-1253)
* הוגו השני, מלך קפריסין (1253-1267)
* הוגו השלישי, מלך קפריסין (1267-1284)
* ז'אן השני, מלך ירושלים (1284-1285)
* אנרי השני, מלך קפריסין (1285-1324)
 
* קתרינה קורנארו (1474–1489)

==קישורים חיצוניים==

קטגוריה:המדינות הצלבניות
*
מיכאל אבן-ארי

רחוב אבן-ארי ב[[באר שבע]]
מיכאל אבן-ארי (גם אבנארי; 9 באוקטובר 1904 – 15 באפריל 1989) היה בוטנאי ישראלי, פרופסור באוניברסיטה העברית בירושלים וחתן פרס ישראל (1987) על מפעל חיים בחקר המדבר.

==ביוגרפיה==
אבן-ארי נולד בשם ואלטר שוורץ (בגרמנית: Walter Schwarz) במץ שבגרמניה (כיום בצפון-מזרח צרפת) להוריו קרולינה ונפתלי. בשנת 1926 סיים לימודי בוטניקה באוניברסיטת פרנקפורט. לאחר סיום לימודיו, הורה באוניברסיטת פרנקפורט (1927–1928), באוניברסיטת קארל בפראג (1928–1931) ובאוניברסיטת דרמשטדט (1931–1933). בשנת 1933, עם עליית הנאצים לשלטון בגרמניה, עלה לארץ ישראל. בשנת 1934 הצטרף לראשוני החוג לבוטניקה של האוניברסיטה העברית בירושלים כמורה מן החוץ. בשנת 1935 עברת את שמו למיכאל אבן-ארי (לפי שם משפחת אמו, לובנשטיין).

מיד אחרי הגעתו לארץ ישראל, הצטרף אבן-ארי לארגון "ההגנה" ומילא בו תפקידי שמירה מספר פעמים בשבוע. ב-1940 התנדב לצבא הבריטי ושירת בשורותיו חמש שנים וחצי, במהלכן אף מצא זמן למחקרים בוטניים-סיסטמטיים שערך באיטליה ובקפריסין. בשנת 1951 קודם לדרגת פרופסור ובשנים 1953–1959 כיהן כסגן נשיא האוניברסיטה (תפקיד שבמסגרתו ניצח על הקמת קמפוס גבעת רם של האוניברסיטה).

בשנת 1959 הקים אבן-ארי, בראשות צוות מחקר של האוניברסיטה העברית, חוות ניסויים לחקלאות מדברית בהר הנגב. בחווה, שהוקמה בשטח העיר העתיקה עבדת, שוחזרו מפעלים חקלאיים בשיטות עתיקות ונבדקה מידת הצלחתן בגידול צמחים. מחקרים אלה קובצו בספר "הנגב – מלחמת קיום במדבר". בין תרומות החווה לחקר החקלאות המדברית בולטת הטיית מי השיטפונות וניצולם להשקיה. בשנת 1971 מונה למנהל מדעי של מדרשת שדה בוקר.

על פועלו בחקר המדבר זכה אבן-ארי בפרס ישראל לשנת 1987, במשותף עם תלמידו יואל דה-מלאך. שנתיים לאחר מכן הלך לעולמו והובא לקבורה בהר המנוחות בירושלים. לאחר מותו, הוחלט כי החווה בעבדת, אותה אבן ארי הקים, תקרא על שמו.

==מפרסומיו==
* הרצאות בפיזיולוגיה של צמחים / מאת מ. אבנארי (חלק א-ב), ירושלים: הסתדרות הסטודנטים, תרצ"ז–תרצ"ח.
* המדבר מתעורר / מאת מיכאל אבן-ארי (תרגם מגרמנית: דב קווסטלר), ירושלים: פרסומי הר הצופים, תשמ"ח.
* בוטניקה חקלאית, תשי"ד.
* הנגב: מלחמת קיום במדבר / מאת מיכאל אבן-ארי, לסלי שנן ונפתלי תדמור; בעיבודו ובתרגומו של קפאי פינס, ירושלים: מוסד ביאליק, תש"מ-1980.

===עריכה===
* חיי הצמח / מאת ק. א. טימירייאזב (תרגום: ש. סבוראי; עריכה מדעית: מ. אבן-ארי, מ. זהרי, א. קוניס), עין חרוד: הקיבוץ המאוחד, תש"ב-1941–תש"ה.
* צמח מערב הירדן: מפקד בקורת לצמחים אשר נאספו ומקצתם הוגדרו על ידי אהרן אהרנסון במשך מסעותיו (1904–1916) במערב הירדן, סוריה והלבנון; פקדו ובקרו: ה.ר. אופנהימר ומ. אבן-ארי, בצירוף יומנים למסעי אהרון אהרנסון; הקדמה מאת פרנאנד שורה; ופתח דבר מאת רבקה אהרנסון, זכרון יעקב: קרן אהרנסון, 1956 – עיבוד עיזבונו המדעי של אהרן אהרנסון.

==לקריאה נוספת==
* אפרים קציר, סיפור חיים, ירושלים: כרמל, 2008, עמ' 47-45.

==קישורים חיצוניים==

* 
* 

==הערות שוליים==

קטגוריה:בוגרות אוניברסיטת גתה בפרנקפורט
קטגוריה:זוכי פרס ישראל לגאוגרפיה וידע ארץ ישראל
קטגוריה:ראשוני האוניברסיטה העברית בירושלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:בוטנאים ישראלים
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:פליטי רדיפות הנאצים
קטגוריה:ישראלים ילידי גרמניה
קטגוריה:ישראלים שנולדו ב-1904
קטגוריה:ישראלים שנפטרו ב-1989
דידובה (פרוור)

שוק דידובה
דידוּבֶּה (בגאורגית: დიდუბე) אחד מהפרוורים העתיקים בטביליסי גאורגיה, שהפך רק בשנות ה-70 של המאה ה-19 לחלק מהעיר עצמה. הפרוור שוכן על גדת נהר הקורה מצידו הצפון-מערבי. מקור שמו הוא מהמילה "דידי דוּבֶּה" ("დიდი დუბე") שפירושה "שטח נמוך גדול" (דידי-גדול, דובה-שטח נמוך). שמו הקדום של הפרוור הוא צחֶניס טֶרפּי (ცხენის ტერფი, מילולית: "פרסת הסוס" או "עקב הסוס").

פלג של נהר האראגווי זורם בדידובה.

== היסטוריה ==
הייתה דידובה, במאה ה-12, בריבונות המלכה ושכן בה אחד מארמונות המלכה וכנסיית גאורגי הקדוש. לראשונה נזכר הפרוור במאה ה-12 בתקופת שלטונה של תמר המלכה כאשר היא נישאה, בשנת 1188, לדוד סוסלן. אזכור נוסף מאותה מאה היא החגיגה העממית שנערכה בדידובה לאחר ניצחון הגאורגים בקרב שמכור (1195). במאות שבאו לאחר מכן היה הפרוור בלתי מיושב.

במאה ה-17, בתקופת שלטונו של וחטנג השישי, הופיעו שוב מתיישבים בפרוור. באותה תקופה הוסט מסלולו של נחל מכפר אבצ'לה (ავჭალა) כדי שיעבור בדידובה. במאות ה-17 וה-18 נחשבה דידובה, מבחינה מנהלתית, לכפר בפאתי טביליסי, ופרנסת תושבי הכפר הייתה חקלאות, ואת תוצריה היו מוכרים בשוקי טביליסי. במפה ששרטט המדען (זואולוג ואורניתולוג - מומחה בתורת העופות) והסייר הגרמני, יוהאן אנטון גיולדנשטאדטי (Johann Anton Güldenstädt) (1745–1781), משנת 1772, צוינו שרידי מצודת-דידובה.
תחנת המטרו דידובה בקו אחמטלי-ורקתילי ושוק דידובה שסמוך אליו]]
בתחילת המאה ה-19, זרמו בדידובה שני ערוצי נחל, האחד מגיע מכפר אבצ'לה והשני מנהר הקורה, שנקרא "ערוץ הגן" ("ბაღის არხი"). בשנת 1872, חולק שטח הפרוור לשנים עקב עבודות סלילת מסילת הברזל טביליסי-פותי. עובדי המסילה השתכנו בחלק הקרוב למסילת הברזל בדידובה ללא רשות הרשויות. אזור זה לפיכך קיבל את שמו הרוסי "נאחאלוֹדקי". ב-23 בדצמבר 1905 נכנס צבא האימפריה הרוסית לדידובה במטרה להכניע מורדים שהשתלטו על המקום. אף על פי שהמורדים זכו ביתרון בתחילה בכך שאיפשרו את כניסת הצבא ואז תקפו אותם מאחרו, המטירו הרוסים ארטילריה כבדה על האזור והשתלטו עליה.

בחפירות ארכאולוגיות שנערכו בדידיובה נתגלו ממצאים מהתקופה הקדם נאוליתית, תחילת תקופת הברונזה (סוף האלף ה-4 לפנה"ס), תקופת קורה-אראס (Kura-Araxes culture) - תרבות קדם עבר קווקזית (נמצאו בשנת 1930).

בסוף המאה ה-19 הוקם, בחצר כנסיית דידובה (დიდუბის ღვთისმშობლის ეკლესია), פנתאון דידובה, שהיה ביום הקמתו הפנתאון החשוב בגאורגיה.

== לקריאה נוספת ==
* ת. ברידזה (1971), מיקרוטופונימיה של טביליסי העתיקה (דידובה), מספר 8, גאורגית.
* ד. כּורודזה (1955), האתרים האכיאולוגיים של טביליסי, חלק 1, גאורגית.
* ת. ברידזה ופחאקאדזה (1978), האנציקלופדיה הגאורגית סובייטית, כרך 3, עמ' 543, גאורגית.

== קישורים חיצוניים ==

קטגוריה:טביליסי: היסטוריה
קטגוריה:טביליסי: רבעים
אולימפיאדת שאמוני (1924)

אולימפיאדת החורף ה-1 נערכה מ-25 בינואר ועד 5 בפברואר 1924 בעיר שאמוני שבצרפת.

באולימפיאדה השתתפו ספורטאים מ-16 מדינות.

==מדליות==
{| border="1" cellpadding="2" cellspacing="0"
|- bgcolor="#efefef"
! מקום
! מדינה
! bgcolor="gold" | זהב 
! bgcolor="silver" |כסף
! bgcolor="CC9966" |ארד
! סה"כ 
|-align=center
| 1
| align=right | 
| 4 
| 7 
| 6 
| 17
|-align=center
|2
| align=right | 
|4
|4
|3
|11
|-align=center
|3
| align=right | 
|2
|1
|0
|3
|-align=center
|4
| align=right | 
|2
|0
|1
|3
|-align=center
|5
| align=right | 
|1
|2
|1
|4
|-align=center
|6
| align=right | 
|1
|1
|2
|4
|-align=center
|7
| align=right | 
|1 
|1
|0
|2
|-align=center
|8
| align=right | 
|1
|0
|0
|1
|-align=center bgcolor=#ccccff
|9
| align=right | (מארחת) 
|0
|0
|3
|3
|-align=center
|10
| align=right | 
|0
|0
|1
|1
|-align=center
!colspan="2"|סך הכל
!16!!16!!17!!49
|}

==קישורים חיצוניים==

* 
* [http://www.olympic.org/uk/games/past/index_uk.asp?OLGT=2&OLGY=1924 דף של הוועד האולימפי]
* [http://www.aafla.org/6oic/OfficialReports/1924/1924.pdf הדו"ח הרשמי]
* [http://www.nevasport.com/nevablogs/d/jjoo-chamonix-1.924/708 תיאור המשחקים]
* 

1924
קטגוריה:1924 בספורט
שאמוני
קטגוריה:רון-אלפ: ספורט
קטגוריה:אולימפיאדת שאמוני (1924)
קטגוריה:1924 בצרפת
שלווים אמריקניים

שַׂלווים אמריקניים (נקראים גם שַׂלווי העולם הֶחדש) (שם מדעי: Odontophoridae) היא משפחה של עופות קטנים, בסדרת התרנגולאים החיות בעיקר ביבשת אמריקה וסוג אחד - שְליו אבנים חי באפריקה. לשליו זה קִרבה רחוקה לשליו של העולם הישן, השייך למשפחת הפסיוניים, והוא קיבל את אותו השם, רק עקב הדמיון במראהו ובהרגליו, לשלווים של העולם הישן.

==מיון המשפחה==
* סוג שליו מצויץ (Callipepla)
* סוג בובווייט (Colinus)
* סוג שליו מונטזומה (Cyrtonyx)
* סוג ובו מין יחיד שליו מזמר (Dactylortyx thoracicus)
* סוג חוגלת עצים (Dendrortyx)
* סוג שליו עצים (Odontophorus)
* סוג ובו מין יחיד שליו הרים אמריקני (Oreortyx pictus)
* סוג ובו מין יחיד שליו אמריקני מפוספס (Philortyx fasciatus)
* סוג ובו מין יחיד שליו צהוב-פנים (Rhynchortyx cinctus)
* סוג שליו אבנים (Ptilopachus)
* סוג Miortyx - נכחד
* סוג ובו מין יחיד Nanortyx inexpectatus - נכחד
* סוג ובו מין יחיד Neortyx peninsularis - נכחד

==קישורים חיצוניים==

*
קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון גולד
שטר ושוברו בצידו

שטר ושוברו בצידו הוא ביטוי עברי לפיו יכול אדם ליהנות מיתרונות שמעניקה לו התנהגות מסוימת או מערכת נסיבות מסוימת, אך עליו להכיר בכך שהתנהגות זו או מערכת נסיבות זו יכולה לשלול יתרון המוענק לו או לחייב אותו, בהתקיים תנאים מסוימים, גם אם הדבר יהיה לרעתו.

הדימוי המובע בביטוי הוא כי הנהנה מהיתרונות שמעניקה התמורה לשטר שמסר, צריך לזכור כי בצידו של השטר יש שובר המחייב פרעונו אם וכאשר תתקיימנה הנסיבות המחייבות זאת.

הביטוי התגבש בפסיקה הישראלית לכלל ראייתי לפיו אדם מחויב לגרסה מסוימת אותה מסר, וכי אם גרסה זו מופרכת, הרי שעליו לשאת בתוצאות הנובעות מכך.

בהקשר של המשפט הישראלי, השתמש לראשונה בביטוי השופט משה זילברג בפסק דינו ע"פ 23/58 בעניין היועץ המשפטי נ. בייטנר, פ"ד יב (537), שם דן בעניינו של אדם שנאשם בכך שגרם לילד חבלה חמורה בכך שזרק עליו אבן ופגע בעינו. אותו אדם טען כי זרק את האבן לכיוון שונה לחלוטין, ולא התכוון לפגוע בילד. בית המשפט קבע:

:"משנדחתה טענתו של המערער בדבר זריקת האבן בכיוון אחר וזאת לא בשל מהימנות גרסתו של הקטין בלבד אלא מפני שגרסת הנאשם נמצאה per se מבחינת עצמה בלתי מהימנה, הרי שנשבר שוברו של השטר, והחלק הראשון של עדות המערער, קרי השטר, יכול היה לשמש ראיה מסייעת לעדותו של הקטין" 

כך, אם נותן הנאשם הסבר "תמים" לעובדה מרשיעה, והסבר זה נפסל (ובלשון הפסיקה "השובר נשבר"), אין ביכולתו להביא הסברים נוספים לעובדה המרשיעה, והעובדה המרשיעה יכולה לשמש כסיוע מקום בו זה נדרש. 

==קישורים חיצוניים==
* 
 
קטגוריה:ניבים וביטויים חז"ליים
קטגוריה:דיני ראיות
קבוצת כדורגל

קבוצת כדורגל היא קבוצת אנשים המשתתפת במשחק כדורגל (הכולל שתי קבוצות בנות 11 שחקנים כל אחת). קבוצת כדורגל עשויה להתארגן למשחק חד-פעמי, אך בספורט התחרותי פועלת קבוצת כדורגל קבועה במסגרת מועדון כדורגל. פעמים רבות משמש המונח "קבוצת כדורגל" במשמעות של "מועדון כדורגל". כמו כן פועלת קבוצת כדורגל כנבחרת לאומית, שבה משתתפים שחקנים בולטים מבין שחקני הכדורגל שהם אזרחים של אותה מדינה.

==קבוצת כדורגל==
קבוצת כדורגל עולה למשחק עם 11 שחקנים, שלכל אחד מהם תפקיד משלו, במסגרת חוליות אחדות. בקבוצה עצמה פעילים שחקנים נוספים, המשתתפים במשחק כאשר אחד השחקנים העיקריים אינו מסוגל לשחק או כאשר המאמן מחליט על שינוי במערך הקבוצה.

תחרויות בין קבוצות כדורגל נערכות במסגרת ליגת כדורגל, במסגרת משחקי גביע, בתחרויות בין-לאומיות ובטורנירים למיניהם.

==מועדון כדורגל==
שחקני [[ארסנל בשנת 1888]]
מועדון כדורגל הוא מועדון ספורט מקצועי שמפעיל כדרך קבע קבוצת כדורגל.

מועדון כדורגל פועל לעיתים כמועדון עצמאי, שעיסוקו בכדורגל בלבד, ולעיתים במסגרת מועדון ספורט שבו נכללים ענפי ספורט נוספים.

במועדון כדורגל פעילות פעמים רבות קבוצות כדורגל אחדות, כגון קבוצת בוגרים, קבוצת מילואים, קבוצת נוער וקבוצת ילדים.

כ-300,000 מועדונים רשומים בגופים הרשמיים השונים.
קבוצת הנשים של מועדון הכדורגל ברצלונה בגמר ליגת האלופות לנשים ב-2019

מועדוני כדורגל מאוגדים בהתאחדות כדורגל לאומית. התאחדויות לאומיות מאוגדות בהתאחדות יבשתית, כגון אופ"א המאגדת את מדינות אירופה, והארגון הבין-לאומי פיפ"א מהווה מוסד עליון בתחום זה.

בכדורגל המקצועני, מועדון כדורגל הוא לרוב נכס הנמצא בבעלותו של משקיע. כמו לכל נכס, גם לקבוצת כדורגל יש שווי הנקבע לפי הישגי הקבוצה, שחקני הקבוצה, הליגה בה משתתפת הקבוצה ועוד. שוויין של קבוצות כדורגל מהצמרת העולמית יכול להגיע עד למיליארדי דולרים.
טווח תקציבי מועדוני הכדורגל בעולם הוא רחב, ולרוב הוא תלוי באזור בו הם נמצאים. לרוב מועדונים מקצועיים זוכים ל"ספונסר", נותן חסות המפרסם על מדיהם את שמו ובתמורה נותן לקבוצה סכום קבוע. רווחים נוספים נמנים ממכירת זכויות שידור, פרסום באצטדיונים במהלך המשחקים, מוצרים נלווים ומכירת כרטיסים למשחקים. התקציבים הגדולים ביותר הם של מועדונים אירופיים בכירים, כגון אלו הנמצאים בראשות הליגות הספרדית, הגרמנית, האיטלקית והאנגלית.

מועדונים חותמים עם שחקניהם על חוזי תעסוקה למשך מספר שנים תמורת משכורת, הכוללת גם בונוס בגין הישגים אישיים או קבוצתיים. לעיתים מחליט מועדון כי עדיף לו למכור את זכויותיו בחוזה של אחד משחקניו למועדון אחר בתמורה כספית. הדבר מוסדר דרך ההתאחדויות וברמות הבכירות הוא מערב סכומי כסף גבוהים במיוחד.

==נבחרת לאומית==

נבחרת כדורגל לאומית היא התארגנות ספורטיבית לאומית שבמסגרתה מתקבצים הכדורגלנים המצטיינים ממדינת לאום מסוימת שהם אזרחים שלה, ומתחרים במסגרות בין-לאומיות שונות.

הנבחרת משמשת כחלון הראווה של מדינה וסמל ליוקרה לאומית. יש הרואים בהפגנת אהדה ותמיכה בנבחרת, כפתח מוצא ללאומנות בצורה לא אלימה. האירוע הבין-לאומי הגדול ביותר בו מתחרות נבחרות הכדורגל הוא גביע העולם בכדורגל.

== ראו גם ==

* קבוצת כדורסל

==קישורים חיצוניים==

== הערות שוליים ==

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגל
העולם החדש (סרט)

העולם החדש (אנגלית: The New World) הוא סרט משנת 2005 בבימויו של טרנס מאליק, העוסק בראשית ההתיישבות על אדמות וירג'יניה. הוצאות הסרט מוערכות ב-30 מיליון דולר. עלילת הסרט מסופרת בשלושה קולות מתחלפים (ג'ון סמית', פוקהונטס וג'ון רולף).

==עלילה==

העולם החדש נפתח בראשיתה של המאה ה-17, ובו מתועד סיפורם של המהגרים האנגלים הראשונים על אדמת וירג'יניה. עד מהרה מתגלה כי המתיישבים הראשונים אינם מוכנים לחיים הקשוחים על אדמות העולם החדש, יחסיהם עם המקומיים גרוע. שמועות על עיר הנמצאת במעלה הנהר תחת שלטון מלך חזק מעלה בתושבים תקוות למסחר. כשקפטן ג'ון סמית' ממונה על אחת מהמשלחות לאיתור העיר, המשלחת מותקפת על ידי התושבים המקומיים, אשר רוצחים את כל חברי המשלחת מלבד ג'ון סמית שנלקח שבוי אל כפרם. שם פוגש את אחת מבנותיו של הצ'יף פאוואטן, פוקהונטס הצעירה. שמלמדת אותו על בני עמה, מנהגיהם, אמונתם ותרבותם. במהלך שהותו בכפר סמית' ופוקהונטס מתקרבים זה לזה. היא מאפשרת לו לשוב לבני עמו ושולחת עמו מזון שיעזור להם לשרוד את החורף הקשה של וירג'יניה ואף מגלה לו כי אביה מתכוון לתקוף את המהגרים עקב הפרת הבטחתו של סמית' שיעזבו עד האביב. בכך פוקהונטס משפיעה ומשנה את גורל עמה, המתיישבים והמדינה שבדרך.

==תפקידים==
{| id=toc align=right
|- bgcolor="#CCCCCC"
! תפקיד !! שחקן
|-
| ג'ון סמית' || קולין פארל
|-
| פוקהונטס/רבקה || קוריאנקה קילצ'ר
|-
| המושל ניופורט || כריסטופר פלאמר
|-
| ג'ון רולף || כריסטיאן בייל
|-
| פוואטן || הוג'סט סקלאנברג
|-
| אדוארד ווינגפילד || דייוויד ת'יוליס
|-
| סמואל ארגל || יוריק ואן ווגנינגן
|}

==פסקול הסרט==
פסקול הסרט הולחן על ידי ג'יימס הורנר וכולל בתוכו 12 נעימות ושיר אחד (Listen to the Wind).
<div style="direction: ltr;">
# The New World
# First Landing
# A Flame Within
# An Apparition in the Fields...
# Journey Upriver
# Of the Forest
# Pocahontas and Smith
# Forbidden Corn
# Rolfe Proposes
# Winter - Battle
# All is Lost
# A Dark Cloud is Forever Lifted
# "Listen to the Wind" - Hayley Westenra
</div>

==קישורים חיצוניים==
* 

* [http://www.newline.com/properties/newworldthe.html "העולם החדש"] - אתר הסרט

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטי 2005
קטגוריה:סרטי פולחן
קלמין (מינרל)

קלמין הוא שם היסטורי לעפרה של אבץ. מקור השם מהעיירה הבלגית קלמיס (Kelmis) ששמה הצרפתי היה "לה קלמין" (La Calamine), ובה יש מכרה אבץ. אזור הכפר הגרמני ברייניגרברג נודע במכרות הקלמין הגדולים שבו שפעלו במהלך המאות ה-18 וה-19.

במהלך המאה ה-18 התברר כי מה שחשבו כעפרה אחת היא בעצם תערובת של שני מינרלים שונים:
*פחמת האבץ – ZnCO<sub>3</sub> או סמיתסוניט.
*סיליקט האבץ - Zn<sub>4</sub>Si<sub>2</sub>O<sub>7</sub>(OH)<sub>2</sub>•H<sub>2</sub>O או המימורפיט.

שני המינרלים דומים מאוד בצורתם וניתן להבחין ביניהם רק באנליזה כימית. בשנת 1803 הצליח הכימאי והמינרלוג הבריטי ג'יימס סמיתסון לבצע הפרדה בין המינרלים. עם זאת, בתעשיית המכרות מקובל עדיין השימוש במונח קלמין על מנת לתאר את שני המינרלים.

במינרלוגיה המונח קלמין איננו תקף עוד, והוחלף בסמיתסוניט והמימורפיט על מנת להבדיל בינם לבין התערובת הוורודה של תחמוצת האבץ (ZnO) ותחמוצת הברזל (Fe<sub>2</sub>O<sub>3</sub>) בהם נעשה שימוש בתרחיץ הקלמין.

עד המאה ה-18 הייתה העפרה קלמין חיונית להפקת הפליז, מכיוון שאבץ מתכתי טהור אינו קיים בטבע ולא הייתה אז טכנולוגיה להפיקו. הפליז המופק באמצעות קלמין מכונה "פליז קלמין".

==קישורים חיצוניים==

* 

קטגוריה:מינרלים

sv:Galmeja
סמואל זאובר

סמואל (סמי) זאובר (Samuel Zauber; 9 בינואר 1902 - 10 ביוני 1986) היה כדורגלן יהודי-רומני ששיחק בתפקיד שוער.

==קורות חיים==
סמואל זאובר, שנולד בטימישוארה, באימפריה האוסטרו-הונגרית, שיחק כדורגל בבוקרשט, רומניה, במועדון הכדורגל מכבי בוקרשט. הוא היה אחד מחברי הסגל של נבחרת רומניה בכדורגל, שהשתתפה במונדיאל הראשון, שנערך ב-1930 באורוגוואי, בו תיפקד כשוער השני.

בעונת 1924-5 שיחק במכבי בוקרשט ועונה לאחר מכן, ב-1925-6 שיחק ב"מעיין הספורט בוקרשט" (Isvorul Sportul București). משנת 1928 עד 1936 שיחק במכבי בוקרשט.

ב-1931, פתח בהרכב הנבחרת בשני המשחקים האחרונים של טורניר הבלקן הראשון, נגד יוגוסלביה בזגרב, ב-28 ביוני ונגד יוון באתונה, ב-29 בנובמבר, בו זכתה רומניה, היו אלו שתי ההופעות היחידות של זאובר בהרכב הראשון של הנבחרת במשחקים בינלאומיים רשמיים. בנוסף למשחקים אלה הופיע זאובר בשער של נבחרת רומניה גם במשחק ידידותי נגד נבחרת ליטא בקובנה, ב-26 באוגוסט.

בקיץ 1935 היה שוער מכבי בוקרשט שזכתה במקום הראשון במכביה השנייה שהתקיימה בתל אביב.

ביהדות רומניה של התקופה היו גאים בנציג הקהילה בנבחרת רומניה ושמו מוזכר בספרים המציינים את האישים הבולטים של יהדות רומניה.

בשנת 1964 עלה זאובר לישראל יחד עם אשתו מטילדה וביתו, מירלה, והתגורר בירושלים.
לאחר עלייתו עבד כמאמן קבוצות נוער, ולאחר מכן פתח חנות תמרוקים יחד עם אשתו, בה עבד עד סמוך לפטירתו.

סמי זאובר נפטר בירושלים, ב-10 ביוני 1986.

== גלריה ==
<gallery widths="250px" heights="250px">
קובץ:Samuelzauber2.jpeg|סמואל זאובר בתמונה שצולמה בשנת 1924 בקירוב, במשחק בין מכבי בוקרשט לבין קבוצת הכוח וינה
קובץ:Samuelzauber3.jpeg|סמואל זאובר בשער
</gallery>

==קישורים חיצוניים==

* 
* 

==הערות שוליים==

קטגוריה:ספורטאים יהודים רומנים
קטגוריה:כדורגלנים יהודים
קטגוריה:כדורגלנים רומנים
קטגוריה:שוערי כדורגל רומנים
קטגוריה:שוערי כדורגל יהודים
קטגוריה:טימישוארה: כדורגלנים
קטגוריה:כדורגלני נבחרת רומניה
קטגוריה:כדורגלני מונדיאל 1930
קטגוריה:רומנים שנולדו ב-1901
קטגוריה:רומנים שנפטרו ב-1986
אולימפיה מילאנו

ההיכל הביתי מדיולאנום פורום
אולימפיה "ארמאני" מילאנו (באיטלקית: Olimpia Milano) היא קבוצת כדורסל איטלקית מהעיר מילאנו, המתמודדת בליגת העל האיטלקית וביורוליג.

==היסטוריה==
המועדון נוסד בשנת 1936 ונחשב למועדון הכדורסל המעוטר והבכיר במדינה, אשר זכה בעשרים וחמש אליפויות, בחמישה גביעים איטלקים ובשלושה גביעי אירופה. במרוצת השנים שמו של המועדון השתנה פעמים רבות, על פי שם מממן הקבוצה עד לשמו הנוכחי - אולימפיה "ארמאני ג'ינס" מילאנו.

כיום, אולימפיה "ארמאני ג'ינס" מילאנו נחשב למועדון חזק הן בליגה המקומית, והן במפעלים האירופים.

אולם הבית של המועדון הוא מדיולאנום פורום המכיל 12,700 מקומות.

== תארים והישגים ==
* הליגה האיטלקית:
**אליפות (31): 1936, 1937, 1938, 1939, 1950, 1951, 1952, 1953, 1954, 1957, 1958, 1959, 1960, 1962, 1963, 1965, 1966, 1967, 1972, 1982, 1985, 1986, 1987, 1989, 1996, 2014, 2016, 2018, 2022, 2023, 2024
**מקום שני: 1956, 1964, 1969, 1970, 1971, 1973, 1974, 1979, 1983, 1988, 1991, 2005, 2009, 2010, 2012
*הגביע האיטלקי: 
**זכייה (8): 1972, 1986, 1987, 1996, 2016, 2017, 2021, 2022
**גמר: 1970, 1991, 2015, 2024 
*הסופרקאפ האיטלקי:
**זכייה (4): 2016, 2017, 2018, 2020
**גמר: 1996, 2014, 2015, 2021
*גביע אירופה לאלופות:
**זכייה (3): 1966 ,1987, 1988
**מקום שני: 1967, 1983
*גביע ספורטה:
**זכייה (3): 1971, 1972, 1976
*גביע קוראץ:
**זכייה (2): 1985, 1993
**גמר: 1995, 1996 
*הגביע הבין יבשתי: 
**זכייה (1): 1987

==סגל השחקנים לעונת ==

==שחקני עבר בולטים==
* דינו מנגין
* רנזו בריוויירה
* אנטוניו דייוויס
* לי ניילון
* ביל בראדלי
* מייק ד'אנטוני
* דנילו גלינרי
* בנו אודריך
* דיאן בודירוגה
* פטר נאומוסקי
*בוב מקאדו 
*ג'ו בארי קרול
* קית' לנגפורד

==קישורים חיצוניים==

* 

* [http://www.euroleague.net/competition/teams/showteam?clubcode=mil דף הקבוצה] באתר היורוליג

==הערות שוליים==

*
קטגוריה:קבוצות יורוליג
קטגוריה:קבוצות כדורסל איטלקיות
קטגוריה:אלופות אירופה בכדורסל לקבוצות
אלברט גריי, רוזן גריי הרביעי

אלברט הנרי ג'ורג' גריי, רוזן גריי הרביעי (באנגלית: Albert Henry George Grey, 4th Earl Grey; 28 בנובמבר 1851 – 29 באוגוסט 1917) היה אציל אנגלי אשר כיהן כמושל הכללי של קנדה, התשיעי מאז איחוד קנדה, בין השנים 1904–1911.

==קורות חיים==
גריי התחנך בבית הספר הארו ובמכללת טריניטי בקיימברידג' בה למד היסטוריה ומשפטים. בשנת 1877 נשא לאישה את אליס הולפורד, ונולדו להם חמישה ילדים (שאחד מהם מת בינקותו).

גריי כהן כחבר הפרלמנט הבריטי מטעם המפלגה הליברלית הבריטית בין השנים 1880–1886 כשהוא נבחר כנציג דרום נורת'מברלנד עד שנת 1885, וכנציג טיינסייד עד שנת 1886. בעקבות מחלוקת בינו ובין ויליאם גלאדסטון בדבר מתן שלטון עצמי לאירלנד עבר למפלגה הליברלית היוניוניסטית.

בשנת 1894 ירש מדודו את התואר רוזן גריי והפך לרוזן גריי הרביעי. בין השנים 1896–1897 כיהן כמושל רודזיה, ובין השנים 1898–1904 כיהן כמנהל חברת דרום אפריקה הבריטית. בשנת 1904 מונה למושל הכללי של קנדה, ובתפקיד זה היה מושל פעיל ביותר, אשר שמר על קשרים הדוקים עם ראש הממשלה, ופעל ליזום רפורמות חברתיות שונות, וכן פעילות למען אחדותה של קנדה בקרב הקבוצות האתניות השונות המרכיבות אותה.

במהלך כהונתו ביקר בפרובינציות קנדה השונות, והיה המושל הכללי הראשון אשר ביקר בדומיניון ניופאונלנד, והזמין את הדומיניון להצטרף כפרובינציה לקנדה. כמו כן ביקר גריי בארצות הברית מספר פעמים, ויצר קשרים חמים עם נשיא ארצות הברית תאודור רוזוולט.

[[גביע גריי]]
גריי פעל בתחומי התרבות האמנות, ובשנת 1907 ייסד את "תחרות גריי למוזיקה ולדרמה" (Grey Competition for Music and Drama). בשנת 1909 ייסד גריי את גביע גריי - הניתן לזוכה בליגת הכדורגל של קנדה. בשנת 1963 הוכנס גריי להיכל התהילה של הכדורגל הקנדי בשל תרומתו הרבה לפיתוח ספורט הכדורגל בקנדה.

לאחר תום כהונתו, בשנת 1911 שבו הלורד גריי ומשפחתו לאנגליה, וגריי הפך לנשיא המכון המלכותי הקולוניאלי (the Royal Colonial Institute).

גריי נפטר בבית משפחתו בשנת 1917, ובנו, צ'ארלס, רוזן גריי החמישי, ירש את תוארו.

==קישורים חיצוניים==

* [https://web.archive.org/web/20080331143940/http://www.gg.ca/gg/fgg/bios/01/grey_e.asp ביוגרפיה של אלברט גריי]
* [http://www.biographi.ca/EN/ShowBio.asp?BioId=41538 ביוגרפיה של אלברט גריי]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:המושלים הכלליים של קנדה
קטגוריה:רוזנים בריטים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:בוגרי בית הספר הארו
קטגוריה:חברי הפרלמנט של הממלכה המאוחדת (1880–1885)
קטגוריה:חברי הפרלמנט של הממלכה המאוחדת (1885–1886)
קטגוריה:חברי המפלגה הליברלית (הממלכה המאוחדת)
קטגוריה:בית גריי
קטגוריה:בריטים שנולדו ב-1851
קטגוריה:בריטים שנפטרו ב-1917
רוזן גריי

רוזן גריי (באנגלית: Earl Grey, או ארל גריי) הוא תואר רוזנות המקושר לאחוזת הוויק של משפחת האצולה גריי בממלכה המאוחדת. 

התואר ניתן בשנת 1806 לגנרל צ'ארלס גריי כחמש שנים לאחר שניתן לו תואר ברון (Baron Grey) (ברונות הולוויק בנורת'מברלנד) ולאחר שניתן לו תואר ויקונט הוויק (Viscount Howick). בנו, צ'ארלס גריי השני, היה חבר המפלגה הוויגית וכיהן כראש ממשלת בריטניה בין השנים 1830–1834 בהם נחקק חוק הרפורמה הגדול של 1832. בנו צ'ארלס גריי, רוזן גריי השני, קיבל את תארו לאחר מותו, ונכדו, הנרי גריי קיבל את התואר אחריו. הנרי גריי היה אף הוא חבר המפלגה הוויגית, וכיהן כשר המלחמה והמושבות בין השנים 1846–1852. לאחר מותו של הנרי גריי עבר התואר לאחיינו, אלברט גריי, אשר כיהן כמושל קנדה בין השנים 1904–1911. בנו של אלברט גריי, צ'ארלס גריי, רוזן גריי החמישי היה איש צבא, ובהיעדר בנים, לאחר מותו עבר התואר לאחיינו מדרגה שנייה ריצ'רד גריי, הנושא בתואר זה כיום.

ברונות גריי הנמצאת באזור הוויק שבמחוז נורת'מברלנד הוקמה בשנת 1746 עבור הנרי גריי, שכיהן כשריף העליון של נורת'מברלנד מאז שנת 1738. המשפחה הייתה משפחת אצולה ותיקה שהתגוררה באזור, וצ'ארלס גריי היה הצאצא השמיני של ג'ון גריי, הרוזן טנקרוויל (תואר אצולה שניתן לו בשנת 1418), והצאצא החמישי של ויליאם גריי, הברון הראשון של ווארק (William Grey, 1st Baron Grey of Warke).

התה ארל גריי נקרא על שם צ'ארלס, הארל השני מגריי, וכן גביע גריי נקרא על שם אלברט גריי.

==ראו גם==
* תה ארל גריי
* בית גריי

==קישורים חיצוניים==

גריי
קטגוריה:רוזנים בריטים
קטגוריה:בית גריי
קבוצת מילואים

בכדורגל, קבוצת מילואים (מאנגלית: Reserve team) היא קבוצה-בת של קבוצה אחרת המשמשת לקידום שחקנים צעירים אל קבוצת האם הבוגרת. שתי הקבוצות שייכות לאותו מועדון כדורגל.

קבוצת מילואים מורכבת בדרך כלל משילוב של שחקנים צעירים ושחקנים של הקבוצה הבכירה שלא זוכים לדקות משחק. בשונה מקבוצות נוער, בקבוצת מילואים אין הגבלת גיל לשחקנים והיא אינה משחקת בליגה לגילאים מסוימים. המונח קבוצת מילואים נמצא בשימוש לתיאור קבוצות כאלו באנגליה ובארצות הברית. בגרמניה ובאוסטריה מתווספת המילה "חובבים" (Amateur) או II לשם הקבוצה, ואילו בספרד נהוג להצמיד את האות ב' (B בספרדית) לשמה של קבוצת המילואים (ברצלונה אתלטיק, לדוגמה).

באנגליה קבוצות המילואים משחקות בליגות נפרדות המיועדות לקבוצות מילואים. הליגה הבכירה היא פרמייר ליג המילואים ובה משחקות קבוצות המילואים של המועדונים מהפרמייר ליג. בספרד, לעומת זאת, קבוצות המילואים משחקות באותו מערך ליגות כמו קבוצות האם שלהן. אף על פי כן, קבוצת מילואים לא יכולה לשחק באותה ליגה שבה משחקת קבוצת האם שלה ולכן קבוצות מילואים לא יכולות להעפיל לליגה הבכירה, או לסירוגין כאשר קבוצת האם יורדת לליגה בה משחקת קבוצת המילואים, קבוצת המילואים תרד ליגה באופן אוטומטי. כמו כן, כיום קבוצות מילואים לא מורשות להשתתף בגביע המלך הספרדי.

בישראל הוקמה ליגת מילואים בראשית שנות ה-2000, אולם היא בוטלה כעבור זמן קצר.

החל מעונת 2020/21 הוחלט להקים מחדש אפשרות להפעיל קבוצות בת בישראל, כל עוד הן לא באותה הליגה.

לעיתים קבוצת המילואים הצעירה מסומנת בסוף שמה באות ב, האות B בלועזית, או בספרה II (הספרה 2 בספרות רומיות), על-מנת להבדילה מקבוצת האם הבוגרת.

==הערות שוליים==

קטגוריה:קבוצות כדורגל
סמל מיאנמר

סמל מיאנמר נמצא בשימוש המדינה בכל מסמך רשמי, פומבי ופנימי ובכל הוצאה לאור של המדינה. בסמל, שכעת בצורתו השלישית, יש שני אריות "צִ'ינְטֶה" (אריות מהמיתולוגיה הדרום-מזרח אסיאתית) המסתכלים לכיוונים מנוגדים אחד מהשני. באמצע מפת מיאנמר בצבע ומאחוריה ענף זית. הסמל מוקף בעיצובי פרחים מסורתיים, האופייניים למיאנמאר ומעליהם כוכב. כל חלקי הסמל צבועים בצבע זהב על רקע אדום. בסמל המודרני הכיתובית אומרת: "הרפובליקה של איחוד מיאנמר" (בורמזית באותיות לטיניות: Pyidaunzu Thanmăda Myăma Nainngandaw).

הסמל המקורי היה שונה. במגילה היה כתוב "איחוד מיאנמר". במקום בו נמצא הכוכב עמד בעבר צִ'ינְטֶה שלישי. במקום ענף הזית היה עיגול שהיה מוקף במילים (בורמזית באותיות לטיניות: ta.pau; tha-baw).

במהלך השלטון הסוציאליסטי של נה וין נערכו שינויים בסמל ובכיתוב במגילה בתחתיתו. בסמל השני לא היה הרקע האדום, הצִ'ינְטֶאות היו כחולים, מפת מיאנמר הייתה בצבע אדום ובמקום לענף הזית היה גלגל שיניים כחול. הכוכב היה לבן, ועיצובי הפרחים היו בצבע זהב. הסמל השני הושפע ממאפיינים סוציאלסטיים, בעיקר גלגל השיניים והכוכב. בסמל השני הכיתובית אומרת: "איחוד מיאנמר הסוציאליסטית" (בורמזית באותיות לטיניות: Pyidaungsu Socialist Thamada Myanmar-naing-gan-daw).

<center><gallery>
קובץ:Badge of Burma (1939–1948).svg|1948
קובץ:State_seal_of_Burma_(1948-1974).jpg|1948-1974
קובץ:State seal of Myanmar (1974-2008).svg|1974-1989
State seal of Myanmar (1989–2008).png|1989-2010
</gallery></center>

==קישורים חיצוניים==

קטגוריה:מיאנמר: סמלים לאומיים
מיאנמר

מיאנמר
קטגוריה:אריות בתרבות
סמל סרי לנקה

במרכזו של סמל סרי לנקה יש אריה זהוב האוחז בחרב באחת מכפותיו, על גבי רקע אדום. זהו אותו האריה שמופיע בדגלה של סרי לנקה. בבסיסו הסמל קיים משנת 1952 אך בשנת 1972 הוא עבר כמה שינויים קלים.

לפני שקיבלה עצמאות, סרי לנקה (אז הייתה ידועה בשם ציילון) השתמשה בסמל של הממלכה המאוחדת בתור הסמל שלה. אחרי שקיבלה עצמאות מהממלכה המאוחדת בשנת 1948 עלה לראשונה הצורך בבחירת סמל לאומי. ועדה הוקמה כדי להדגיש את חשיבות בחירת הסמל. לפי המלצתה בשנת 1952 נבחר סמל כשבעיקרו היה אותו אריה על גבי רקע אדום, מתחתיו כיתובית האומרת "ציילון" ומעליו כתר שסימל את היות המדינה אחת מממלכות חבר העמים הבריטי.

בשנת 1972 כשהפכה סרי לנקה לרפובליקה עבר הסמל שינויים. ועדה נוספת קמה והחליטה על השינויים שיש לעשות בסמל. הכתר הוסר והסמל הוחלף בגרסה המודרנית בה יש מאפיינים סוציאליסטיים כמו גלגל השיניים וזרעי התירס. כמו כן מיוצגים בו גם סמלים מסורתיים של סרי לנקה.

==קישורים חיצוניים==

קטגוריה:סרי לנקה: סמלים לאומיים
סרי לנקה

סרי לנקה
קטגוריה:אריות בתרבות
פרטיזן בלגרד (כדורסל)

אוהדי הקבוצה במשחק [[יורוליג]]
פרטיזן איגוקאה בלגרד (בסרבית: КК Партизан Игокеа) היא קבוצת כדורסל סרבית מעיר הבירה בלגרד, המתמודדת בליגת העל הסרבית, ביורוליג וב.

== היסטוריה ==
פרטיזן בלגרד זכתה בתואר אלופת אירופה לשנת 1992, למרות שלאורך רוב העונה שיחקה את משחקיה הביתיים בעיר פואנלברדה בספרד. לקבוצה לא התאפשר להגן על התואר שלה בעונת , מאחר שהאו"ם הפעיל סנקציות על יוגוסלביה הפדרלית. כמו כן, הקבוצה זכתה שלוש פעמים בגביע קוראץ', וארבע פעמים באליפות הליגה האדריאטית. פרטיזן בלגרד מגינה על תואר אלופת סרביה מזה שש שנים. בסך הכל, זכתה הקבוצה בשלוש עשרה אליפויות יוגוסלביה.

בקבוצה שיחקו גדולי השחקנים של יוגוסלביה בעבר, ביניהם חבר היכל התהילה דראז'ן דליפאגיץ', ושחקני ה-NBA לשעבר ולאדה דיבאץ, אלכסנדר ג'ורג'ביץ', פרדראג דנילוביץ', ז'ארקו פספלי, וז'ליקו רברצה.

הקבוצה משתייכת לאגודת פרטיזן בלגרד. אולם הבית של הקבוצה הוא היכל פיוניר, אם כי משחקים בהם צפוי להגיע קהל רב מתקיימים בבלגרד ארנה.

== תארים והשגים ==
* ליגת העל הסרבית:
**אליפות (8): 2007, 2008, 2009, 2010, 2011, 2012, 2013, 2014
*הגביע הסרבי בכדורסל:
**זכייה (8): 2008, 2009, 2010, 2011, 2012, 2018, 2019, 2020
*הליגה היוגוסלבית:
**אליפות (13): 1976, 1979, 1981, 1987, 1992, 1995, 1996, 1997, 2002, 2003, 2004, 2005, 2006
*גביע יוגוסלביה
**זכייה (8): 1979, 1989, 1992, 1994, 1995, 1999, 2000, 2002
*הליגה האירופית של פיב"א
**זכייה (1): 1992
*גביע קוראץ
**זכייה (3): 1978, 1979, 1989
*הליגה האדריאטית
**אליפות (7): 2007, 2008, 2009, 2010, 2011, 2013, 2023

== שחקנים בולטים בעבר ==
* מילוש וויאניץ'
* אלכסנדר ג'ורג'ביץ'
* פרדראג דנילוביץ'
* ז'ליקו אובראדוביץ'
* ולאדה דיבאץ
* ננאד קרסטיץ'
* אלכס מאריץ'
* בו מקאלב

== מאמנים בולטים בעבר ==
* דושאן איבקוביץ'
* ז'ליקו אובראדוביץ'
* רנקו ז'ראביצה
* דושקו וויושביץ'

==סגל השחקנים לעונת ==

==ראו גם==
* פרטיזן בלגרד
* פרטיזן בלגרד (כדורגל)
* פרטיזן בלגרד (כדוריד)

==קישורים חיצוניים==

* 

==הערות שוליים==

*
*
קטגוריה:אלופות אירופה בכדורסל לקבוצות
קטגוריה:בלגרד: קבוצות כדורסל
מועצת המלוכה של קנדה

משרדי מועצת המלוכה בשנת 1880.
מועצת המלך של קנדה או מועצת המלכה של קנדה (באנגלית: King's Privy Council for Canada או Queen's Privy Council for Canada, בצרפתית: Conseil privé de la Reine pour le Canada) ובקיצור QPC או CPR, היא גוף של יועצים, שתפקידם לייעץ למונרך הקנדי. חברי המועצה ממונים על ידי המושל הכללי של קנדה לכל ימי חייהם, כאשר המועמדים לתפקיד מוצעים למושל הכללי על ידי ראש ממשלת קנדה.

==היסטוריה==
מועצת המלוכה הוקמה בהתאם לחוק החוקה, צפון אמריקה הבריטית משנת 1867 - על פי מועצת המלוכה של הממלכה המאוחדת. הממלכה המאוחדת וקנדה הן שתי ממלכות חבר העמים הבריטי היחידות בהן פועלת מועצת מלכה.

מועצת המלכה התכנסה בפועל רק פעמיים בנוכחות אליזבת השנייה מלכת קנדה: באוטווה בשנת 1957 ובהליפקס בשנת 1959.

==סמכויות==
תפקיד מועצת המלוכה לייעץ למונרך הקנדי (כיום, המלך צ'ארלס השלישי), וכן לממשלת קנדה.

כמו כן תפקיד המועצה הוא לבחור את המונרך הבא לאחר מותו של המונרך הקודם, ולתת אישור לנישואי המונרך (לאחרונה ניתן אישור מסוג זה ב-27 במרץ 1981 לרגל נישואי צ'ארלס, נסיך ויילס (כיום מלך הממלכה המאוחדת וראש ממלכות חבר העמים הבריטי) עם הנסיכה דיאנה - באותה עת נכחו בין 12 חברי המועצה: נשיאת בית המשפט העליון של קנדה בורה לסקין אשר שימשה כיושבת ראש המועצה, ראש ממשלת קנדה פייר טרודו, מספר שרים, ראש המפלגה הדמוקרטית החדשה סטנלי נולס וראש המפלגה הפרוגרסיבית קונסרבטיבית של קנדה אלוין האמילטון; לרגלי נישואי צ'ארלס לקמילה פארקר בולס לא נדרשה התכנסות של המועצה מאחר שמדובר בנישואים אשר אין להם השפעה על סדר ההורשה בשל גילה של בוולס, ולאור העובדה שלא ייוולדו לה ילדים).

קבינט ממשלת קנדה מהווה ועדה של המועצה.

==חברות==
במועצת המלוכה חברים כל השרים שמכהנים וכיהנו בעבר בממשלת קנדה, וכן כל נשיאי בית המשפט העליון של קנדה (הנשיא המכהן ונשיאים קודמים), המושל הכללי של קנדה, ומי שכיהן בתפקיד זה בעבר. כמו כן חברים במועצה מנהיג האופוזיציה וכן לעיתים חברים בישיבות מסוימות של המועצה גם ראשי מפלגות אופוזיציה נוספות.

לעיתים מתקבלים לישיבות מסוימות חברים נוספים, המושבעים כחברי המועצה לצורך אותה ישיבה.

===שבועת תפקיד===
הממונה לתפקיד חבר המועצה נשבע:

===מינויי כבוד===
מספר פעמים מונו חברים למועצת המלכה כתואר של כבוד. כך למשל ראשי ממשלת פרובינציות קנדה מונו למועצה לרגל חגיגות ה-100 לקונפדרציה הקנדית בשנת 1967, ולרגל קבלת חוקת קנדה בשנת 1982.
בשנת 1992, לרגל יום העצמאות ה-125 של קנדה מינה המושל הכללי של קנדה רומאו לבלן 18 חברי מועצה כתוארי כבוד, ובהם ראש הממשלה לשעבר של אונטריו דייוויד פיטרסון, שחקן ההוקי קרח לשעבר מוריס ריצ'רד, ואיש העסקים קונרד בלק.

===קוורום===
הקוורום של התכנסות המועצה הוא ארבעה חברים (כלומר די בהתכנסות של ארבעה חברים כדי להכריע החלטות בעלות תוקף מחייב).

==קישורים חיצוניים==
* 

*
קטגוריה:המלוכה הקנדית
קטגוריה:קנדה: חוק ומשפט
יוחנן של האלוהים

יוחנן של האלוהים (בפורטוגזית: São João de Deus; בספרדית: San Juan de Dios; 8 במרץ 1495 - 8 במרץ 1550) היה קדוש נוצרי שנולד במונטמור או נובו, פורטוגל בתור ז'ואאו סידאדה דוארטה (João Cidade Duarte). יוחנן של האלוהים היה נזיר אשר הפך לאחת הדמויות החשובות בתולדות הדת בספרד והקים מסדר דתי, האחים ההוספיטלרים של יוחנן של האלוהים.

משפחתו של ז'ואאו דוארטה הייתה משפחה שירדה מנכסיה, אימו מתה בצעירותו ואביו הצטרף למסדר דתי בספרד. יוחנן עצמו לא ניהל אורח חיים דתי במיוחד עד ששמע בגיל 40 דרשה של היהודי המומר יוחנן מאבילה, ששינתה את חייו, והוא החליט להקדיש את חייו לטיפול בחולים.

יוחנן של האלוהים נפטר בגרנדה שבספרד. ב-1690 הוכרז כקדוש על ידי האפיפיור אלכסנדר השמיני. הוא נחשב לקדוש המגן על גרנדה, בתי חולים, החולים והעוסקים בסיעוד וברפואה, וכן כמגינם של סוחרי הספרים והעוסקים בדפוס.

==קישורים חיצוניים==

* 

קטגוריה:קדושים נוצרים
קטגוריה:ילידי 1495
קטגוריה:נפטרים ב-1550
ריטאס וילנה

שני אולמות הבית של המועדון הצמודים זה לזה
לייטובוס ריטאס וילנה הוא מועדון כדורסל ליטאי מעיר הבירה וילנה, המתמודד בליגת העל הליטאית, בליגת האלופות בכדורסל.

== היסטוריה ==
ריטאס וילנה נוסד בשנת 1964 בשם סטאטיבה וילנה. המועדון החל לשחק בליגה המחוזית השנייה של ברית המועצות, תוך מספר שנים עלה לליגה הבכירה של ברית המועצות. מאז, נדד המועדון בין הליגה הראשונה לליגה השנייה. לאחר התפרקות ברית המועצות המועדון החל לשחק בליגה הליטאית הראשונה, המועדון השני בחשיבותו בליטא אחרי ז'לגיריס קובנה.

בשנת 1997 הקבוצה התפרקה ובמקומה הוקם מועדון חדש בשם לייטובוס ריטאס וילנה (על שמו של היומון הליטאי Lietuvos Rytas שרכש אותה). החל משנת 2000, המועדון נחשב לאחד המועדונים הבכירים בליטא ובאירופה. בעונת 2001/02 הודחה ברבע גמר גביע ספורטה על ידי קבוצת הפועל ירושלים. ובעונת 2003/04 הודחה שוב ברבע הגמר גביע יול"ב על ידי הפועל ירושלים. המועדון הגיע פעמיים לגמר גביע יול"ב. ב-2005, כשניצח את מקדוניקוס היוונית, הפך המועדון למחזיק גביע יול"ב הליטאי הראשון. לאחר שתי עונות המועדון העפיל פעם נוספת לגמר, אך הפסיד לריאל מדריד הספרדית.

בראשית עונת 2006/2007, אימן את המועדון המאמן הישראלי שרון דרוקר, שפוטר כעבור חודשים בודדים בעקבות סכסוך עם הבעלים.

בשנת 2009 זכה המועדון ביורוקאפ לאחר שניצח את חימקי מוסקבה בגמר ובכך הפך למועדון הראשון שזכה בטורניר זה פעמיים.

בנוסף להישגיו באירופה המועדון זכה בשש אליפויות ליטא ושלושה גביעים. כמו כן, זכה המועדון שלוש פעמים בליגה הבלטית.

במאי 2020 הקבוצה עברה לשחק בליגת האלופות בכדורסל של פיב"א וסיימה במקום אחרון בבית המוקדם.

בשנת 2022 זכתה הקבוצה באליפות ליטא אחרי 11 שנים.

==סגל השחקנים==

===אולמות הבית של המועדון===
במשחקי הליגה הליטאית הקבוצה מארחת בלייטובוס ריטאס ארנה המכיל 1,700 מקומות ישיבה (2,000 כולל עמידה). ובצמוד אליו ניצב סימנס ארנה, המשמש את הקבוצה למשחקים בינלאומיים ומכיל 11,000 מקומות.

== תארים והישגים==
*הליגה הליטאית:
**אליפות (7): 2000, 2002, 2006, 2009, 2010, 2022, 2024
**מקום שני: 1999, 2001, 2003, 2004, 2005, 2007 ,2008, 2012
*הגביע הליטאי: 
**זכייה (5): 1998, 2009, 2010, 2016, 2019
**גמר: 2007, 2008, 2018, 2020
*הליגה הבלטית:
**אליפות (3): 2006, 2007, 2009
**גמר: 2005, 2008, 2012
*הליגה המאוחדת של VTB:
**חצי גמר: 2012
*גביע יול"ב/יורוקאפ:
**זכייה (2): 2005, 2009
**גמר: 2007
**חצי גמר: 2012
**רבע גמר: 2004
*גביע ספורטה:
**רבע גמר: 2002

==קישורים חיצוניים==

* 

* [http://bc.lrytas.lt/ lrytas.lt] - אתר המועדון הרשמי (ליטאית, אנגלית)

*
קטגוריה:קבוצות כדורסל ליטאיות
מאיר מלובלין

רבי מאיר מלובלין (מכונה מהר"ם לובלין) (1558 ה'שי"ח, לובלין - ט"ז באייר ה'שע"ו 1616, לובלין) היה רב, פוסק, וממפרשי התלמוד.

== תולדותיו ==
רבי מאיר נולד בלובלין שבפולין בשנת ה'שי"ח (1558). אביו רבי גדליה היה בנו של המקובל רבי אשר מקראקא. כבר בילדותו נודע כעילוי. הלך ללמוד בישיבה בקראקא, שם נשא את אסתר, בתו של ראש הישיבה ואב בית הדין, רבי יצחק הכהן שפירא. ב-1582 עבר ללובלין בכוונה לייסד בה ישיבה. חמש שנים מאוחר יותר, ב-1587 חזר לקראקא למלא את מקום חותנו שנפטר והתמנה לראש ישיבה ולאב"ד. ב-1595 נתמנה לרב בלבוב, שם כיהן עד שנת 1613 אז נאלץ לעזוב את כס הרבנות בעקבות הסכסוך על הגט מווינה. חזר ללובלין, שם כיהן כרב העיר עד לפטירתו, בט"ז באייר ה'שע"ו (1616).

== שיטת לימוד ופסיקה ==
המהר"ם היה פלפלן, ודן רבות בדברי רש"י והתוספות, דייק בכל מילה מדבריהם וברוח זו כתב את חיבורו הגדול "מאיר עיני חכמים" שנדפס לאחר מכן בסוף כרכי התלמוד בבלי, בשם "מהר"ם", בצמוד לפירושי מהרש"א ומהרש"ל החל ממהדורת אמסטרדם ה'תקט"ו. פעמים רבות הוא מתווכח עמם על הבנת פירושי הראשונים.

בפסיקה, נראה שהמהר"ם היה מאסכולת המתנגדים לקודיפיקציה שנכנסה בעקבות כתיבת השולחן ערוך, והוא מציין בספר הפסקים שלו "שו"ת מהר"ם" כי אין לסמוך בעיניים עצומות על פסקי המחבר והרמ"א (ראו למשל סוף סימן יא). מאידך, וכנראה דווקא בגלל זאת, חש כבוד עמוק כלפי המהרש"ל, כפי שמתבטא רבות בפירושיו על הש"ס, וגם נכתב מפורשות בתשובותיו.

הוא צידד ב"כחא דהיתרא" והשתדל להקל במקום הצורך.

=== הסכסוך על הגט מווינה ===

בשנת 1612 סידרו רבי מנוח הענדל ורבי יהושע פלק כץ (בעל "הסמ"ע"), גט בווינה, לאשה שבעלה היה חולה, ולאחר שהבריא הבעל, הורו פוסקים רבים שהגט תקף. המהר"ם חלק על כך ובתשובה ארוכה שכתב בעניין, פסק שהאישה עדיין נשואה לבעלה, משום שתנאי הגט לא התקיימו. אומנם רבנים חשובים כבעל ה"לבוש" תמכו בעמדתו, אך מכיוון שהמהרש"א ובעל הסמ"ע התנגדו לפסקו, התעוררה מחלוקת עזה, ואחד מהרבנים החשובים בלבוב מחה נגדו בחריפות, ובשל כך נאלץ המהר"ם לעזוב את לבוב.

=== הסכסוך עם הרז"א ===
בהיותו יושב על כס הרבנות בלובלין מסר שיעור על תוספות קשה ותירץ אותו בפילפול ארוך ואילו הרב שמעון וולף אוירבך (הרז"א) תירץ את התוספות על ידי הוספת אות וא"ו אחת, כאן התעוררה שאלה בין שתי קבוצות התלמידים מה עדיף, לכן פרנסי העיר החליטו לעשות הצבעה והרז"א ניצח. בהיות כך הרז"א הפך לרב העיר ואילו המהר"ם חזר לביתו.

לאחר כמה זמן הביאו את המהרש"א שיפסוק מה הדין באמת, והמהרש"א בא ואמר שידרוש בליל שבת. בליל שבת כל העיר התאספה בין כותלי בית הכנסת כדי לשמוע את המהרש"א, המהרש"א פתח ואמר שאינו יודע מדוע בא אם יש שני גדולי עולם המהר"ם והרז"א, ואמר, שעליו יש לו תירוץ שלכן בא כי זכות לו לשכון בינם, אבל על הקהל אני שואל מדוע קראו לי כששני גדולי עולם נמצאים בין כותלי העיר. ובסופו של דבר פסק המהרש"א, שכל אחד יחזור למצבו הקודם וכך היה.

== תלמידים מפורסמים ==
*השל"ה, רבי ישעיה הלוי הורביץ.
*רבי מאיר כ"ץ, אביו של הש"ך.
* רבי אפרים זלמן שור, מחבר "תבואות שור".
* הרב יהושע העשיל חריף, מחבר "מגיני שלמה" ושו"ת "פני יהושע".

==קישורים חיצוניים==
* 
* 
* 
* ד"ר יהודה רוזנטל, [http://www.daat.ac.il/daat/kitveyet/sinay/lekorot-4.htm תולדות המהר"ם וקוים לאישיותו], באתר "דעת"
*
* 

קטגוריה:ראשוני האחרונים
קטגוריה:רבנים פולנים
קטגוריה:מחברי ספרי שו"ת: ראשוני האחרונים
קטגוריה:פרשני התלמוד
קטגוריה:לובלין: רבנים
קטגוריה:לבוב: רבנים
קטגוריה:קרקוב: רבנים
קטגוריה:אבות בתי דין
קטגוריה:ילידי 1558
קטגוריה:נפטרים ב-1616
קטגוריה:אישים הקבורים בבית הקברות היהודי הישן בלובלין
גבעת הקיבוצים

גבעת הקיבוצים היום
גבעת הקיבוצים היא אתר התיישבות ארעי, שפעל בשנים 1932–1948. האתר נמצא מדרום-מזרח לנס ציונה, בין נס ציונה לבין רחובות, ליד תחנת הרכבת של רחובות ופארק המדע. גבעת הקיבוצים הייתה "גבעת המתנה". גרעינים, בוגרי מפעל ההכשרות לקיבוצים, בטרם עלו על הקרקע במקום הקבע שהוקצה להם, או הצטרפו ליישובים קיימים אחרים, "המתינו" על קרקע שהקצתה להם הסוכנות היהודית. למרות הדמיון בייעוד המקום, אין מדובר בגבעת הקיבוצים שישבה כארבעה ק"מ צפונית מערבית לה, בצפון מערב נס ציונה, ונקראה גבעת מיכאל.

תחילה ישבו על הגבעה קבוצת גורדוניה ג' מפולין, שהצטרפה לדגניה ב' וקבוצה אחרת שהצטרפה לרמת דוד. כן שהו במקום חברי קבוצת "ניר חיים" גורדוניה מבסרביה שעברו לקריית ביאליק כדי להאבק על עבודה עברית בנמל חיפה וב-1943 הקימו את ניר עם. 

בשנת 1936 שכנו בגבעה שלושה קיבוצים: גורדוניה במעלה שחבריו עלו לנחלת יצחק בהרי ירושלים וב-1938 הקימו את מעלה החמישה, קבוצת אחוה מגליציה וקיבוץ השומר הצעיר "לשחרור" שהקים בסוף 1941 את רמת השופט. בשנת 1940 נותרו במקום שני קיבוצים: קיבוץ לשחרור של השומר הצעיר ו"שרשים" של הציונים הכלליים.

בשנים 1948-1945 שהו בגבעה חברי קיבוץ הצופים א' שעבדו במכון איילון ולאחר מכן הקימו את מעגן מיכאל. 

בין היתר ישבו באתר זה הגרעינים שהקימו או הצטרפו לקיבוצים רמת יוחנן, עין השופט, בית אלפא, תל יצחק ויד מרדכי. 

בשנים 1948-1945 פעל באתר זה מכון איילון, מפעל לייצור תחמושת של תעש וארגון ההגנה. מפעל סודי זה פעל מתחת לאדמה, בתקופת השלטון הבריטי. את מכון איילון הפעילו חברי קבוצת הצופים א', הכשרת רגבים של הנוער העובד והלומד ואנשי תעש, בהנהלתו של פסח איילון. ב-29 בפברואר 1948 פוצץ הלח"י רכבת חיילים בריטית ליד הגבעה וחברי הקיבוץ במקום יצאו לסייע בטיפול בפצועים. 

במקום קיים מוזיאון המספר את סיפור מורשת מכון איילון, מתקיימות פעילויות חינוכיות ערכיות לילדים, בני נוער, חילים ומחנכים. 

==קישורים חיצוניים==
*[https://web.archive.org/web/20120902094148/http://www.maaganm.co.il/htmls/קיבוץ_מעגן_מיכאל.aspx?c0=27491&bsp=749 קיבוץ מעגן מיכאל]
* [http://www.facebook.com/pages/Rehovot-Israel/קיבוץ-המחנכים-גבעת-הקיבוצים-educational-kibbutz-kibbutzim-hill/168431653211942#!/pages/Rehovot-Israel/קיבוץ-המחנכים-גבעת-הקיבוצים-educational-kibbutz-kibbutzim-hill/168431653211942?sk=info קיבוץ המחנכים-גבעת הקיבוצים] בפייסבוק
* 

==הערות שוליים==

קיבוצים
קטגוריה:הקיבוץ
קטגוריה:הנוער העובד והלומד
קטגוריה:רחובות: היסטוריה
קטגוריה:רחובות: גאוגרפיה
קטגוריה:יישובים בארץ ישראל טרם קום המדינה
שרייה

עלי תה ירוק מושרים ב[[גייוואן (סוג של כוס תה)]]
שְרַיָיה (באנגלית: Steeping) היא השריית מוצק אורגני, כמו עלים, בנוזל (בדרך כלל מים) כדי לחלץ טעמים או לרכך אותו. התהליך הספציפי של הכנת תה לשתייה על ידי השארת העלים במים מחוממים, כדי לשחרר את הטעם והחומרים התזונתיים, ידוע בשם שרייה. ניתן להכין חליטת צמחים על ידי מִרְתַח, אינפוזיה (מזון) או תשרית (מזון) (פעולה כדי לגרום לריכוך או להפרדה ליסודות, מרכיבים על ידי טבילה בנוזל). חלק מהמוצקים מושרים על מנת להסיר מרכיב, כגון מלח, כאשר המומס אינו המוצר הרצוי.

== תירס ==
דוגמה אחת היא השרייה של תירס, חלק מתהליך הטחינה. כפי שתואר על ידי "איגוד מזקקי התירס" בארצות הברית, גרעיני תירס בקלחים שנקטפו מנוקים ולאחר מכן שוהים בשרייה במים בטמפרטורה של 50 מעלות צלזיוס למשך 30 עד 40 שעות.<ref></ref> בתהליך הזה תכולת הלחות שלהם עולה מ-15% ל-45% ונפחם הופך ליותר מכפול. קשרי הגלוטן בתירס נחלשים ועמילן משתחרר. לאחר מכן טוחנים את התירס, כדי לשחרר את הנבט ורכיבים אחרים והמים, שספגו חומרים מזינים שונים, ממוחזרים לשימוש במזון לבעלי חיים.

== אלונים ==
בלוטים הם אגוז אכיל שאסורים לאכילה על ידי בני אדם בשל רמות רעילות של טאנינים. ניתן לשטוף את הטאנינים החוצה על ידי טבילת הבלוטים במים חמים (או במים קרים, במשך מספר חודשים).

== תה ==
תה מיובש כמו עלי תה או תיונים של עלי תה חתוכים ומוכנים לשתייה. כך על ידי שריית העלים רק במים רתוחים או מחוממים כמשחררים העלים את הטעם והחומרים התזונתיים שבתה המיובש. זה נעשה לעיתים קרובות בכוס, ספל, קומקום, כד. ניתן להשתמש במחלט תה או במסננת תה כדי לסייע בתהליך זה. קיים מגוון עצום של סוגי תה זמינים בשוק עם קטגוריות מבוססות רחבות כמו אולונג, ירוק, שחור, לבן וכו' ועוד סוגי תה מיוחדים מאזורים מסוימים כגון אסאם, דרג'ילינג<ref></ref> וכו'. יש להכין כל תה כראוי על פי הייצור והאיכות שלהם.

== עצמות ==
כאשר עצמות מושרות בתמיסה של מים רותחים, הסידן עשוי להיות מופק מהן. הנוזל שנוצר מכונה ציר עצמות. העצמות עצמן הרבה יותר רכות לאחר תהליך זה.

== בירה ==
השריית תבואה היא חלק מהכנת בירה.

== ראו גם==
* בישול (בירה)
* ISO 3103
* לִיתוּת

== הערות שוליים ==

קטגוריה:שיטות בישול
סכרתוולוס רקיניגזה

הלוגו של רכבת גאורגיה
סָכַּרתווֶלוֹס רקיניגזָה (בגאורגית: საქართველოს რკინიგზა, מילולית: רכבת גאורגיה) היא חברת הרכבות הלאומית של גאורגיה, המחברת את הים השחור לים הכספי.

חברת הרכבות נוסדה לראשונה בשם הרכבת הטרנסקווקזית. בשנת 1918 החליטה הממשלה המנשביקית של הרפובליקה הדמוקרטית של גאורגיה לשנות את שמה לשמה הנוכחי רכבת גאורגיה.

== היסטוריה == 
תחנת הרכבת של טביליסי.<BR><small>שנות ה-70 של [[המאה ה-19</small>]]
בניית הרכבת החלה בשנת 1865, בתקופת מלכות המשנה של הקווקז (האימפריה הרוסית). בשנת 1871 נסתיימה בניית קטע הרכבת פותי-זסטפוני, וב-10 באוקטובר 1872, נסע הקרון הראשון בקטע המסילה הראשון שהיה בין פותי שלחוף הים השחור לטביליסי, מרחק 310 ק"מ כאשר הנסיעה ארכה 15 שעות. תוך זמן קצר נוספו מקטעי רכבת נוספים: ריוני-כותאיסי (1877), ריוני-טקיבולי (1887), זסטפוני-צ'יאתורה (1895). בשנת 1883 נבנה קטע המסילה השני בין טביליסי לבאקו (אזרבייג'ן) שלחוף הים הכספי. בשנת 1894 נוסף קטע נוסף מיכאילובו (חאשורי)-בורג'ומי ובשנת 1902 נוסף לו הקטע בורג'ומי-בקוריאני. בשנת 1899 התווסף קטע מסילה נוסף לארמניה. משנת 1946 חוברה הרכבת לרשת הרכבות הרוסי מפותי לסוחומי.

== כיום ==
תחנת הרכבת החדשה ב[[טביליסי]] 
אורך מסילת הרכבת הוא 1,612 ק"מ. המסילה המרכזית עוברת ממזרח גאורגיה למערבה. היא מתחילה בבאקו שבאזרבייג'ן, עוברת דרך טביליסי-סמטרדיה וממשיכה לערי חוף הים השחור בתומי, פותי וסוחומי. עד שנת 2010 צפוי להתווסף קטע נוסף לקארס שבטורקיה במסילת הברזל קארס-אחלכלכי-טביליסי-באקו.

חברת הרכבות היא חברה בע"מ בבעלות המדינה. בשנת 2007 החליטה ממשלת גאורגיה להפריט את הרכבת כאשר מסילת הרכבת עצמה תישאר בבעלות המדינה. המשא ומתן עם החברה הבריטית, פרקפילד אינווסטמנט, שנערך באוקטובר 2007, נכשל.

במהלך פלישת רוסיה לגאורגיה, באוגוסט 2008, הופצץ גשר הרכבות מערבית לטביליסי והוחרב לחלוטין. הפצצת הגשר, המהווה עורק תחבורה עיקרי בין מזרח גאורגיה למערבה, שיתקה את תנועת הרכבות בין שני חלקי המדינה.

== קישורים חיצוניים ==

* 

== הערות שוליים ==

קטגוריה:גאורגיה: רכבות
קטגוריה:אסיה: חברות ותאגידי רכבות
קארל מאיה

קארל מאיה (בגרמנית: Carl (Karl) Mayet; 11 באוגוסט 1810, ברלין - 18 במאי 1868, שצ'צ'ין) היה עורך דין ושחמטאי גרמני והיה אחד מהחברים המקוריים ביותר של הפליאדות של ברלין.

בשנת 1839 ניצח מאיה את יוז'ף סן בדו-קרב +3 -2 =1 (+ ניצחונות – הפסדים = תוצאות תיקו). בשנת 1845 הוא סיים בתיקו דו-קרב עם אוגוסטוס מונגרדיין +3 -3. בשנת 1847 ניצח את אלכסנדר פון דר גולץ +14 -9 =1 ולאחר מכן הפסיד דו-קרב לווילהלם הנשטיין +5 -12 =1. בשנת 1848 הפסיד דו-קרב מול דניאל הארוויץ +2 -5 =2. בתחרות הבינלאומית בלונדון, בשנת 1851 הפסיד בסיבוב הראשון פעמיים ליוז קנדי. בשנת 1851 הפסיד דו-קרב לאדולף אנדרסן בברלין עם ארבעה הפסדים. בשנת 1852 הפסיד דו-קרב לפרדריק דיקון 2-5.

בשנת 1853 הגיע מאיה למקום השלישי באליפות ברלין הראשונה (הבלתי רשמית), אחרי ז'אן דיפרן ומקס לנגה. בשנת 1853 הפסיד מאיה דו-קרב לז'אן דיפרן +5 -7. בשנת 1855 הפסיד דו-קרב לאדולף אנדרסן +6 -14 =1. בשנת 1856 הפסיד לויגלמן +2 -4 בתחרות נוק-אאוט בברלין. בשנת 1859 הפסיד דו-קרב לאנדרסן +1 -7. בשנת 1865 הפסיד דו-קרב לאנדרסן +2 -5 =1. בשנת 1866 הפסיד בדו-קרב לגוסטב נוימן +0 -6 =1.

מאיה תרם תרומות חשובות לתיאורית הפתיחות, ובמיוחד לפתיחה הספרדית.

==התמודדויות==
{| class="wikitable sortable"
! שנה !! מיקום !! המתמודד השני !! class="unsortable" colspan="2" | תוצאה
|-
|1845 ||ברלין || אוגוסטוס מונגרדיין || 3.5 מ-7 || תיקו
|-
|1847 ||ברלין || פון דר גולץ || 14.5 מ-24 || ניצחון
|-
|1847 || ברלין || וילהלם הנשטיין || 5.5 מ-18 || הפסד
|-
|1847 ||ברלין || דניאל הארוויץ || 3 מ-9 || הפסד
|-
|1851 || || ליונל קיזריצקי || 8.5 מ-22|| הפסד
|-
|1852 || || פרדריק דיקון || 2 מ-7|| הפסד
|-
|1853 || ברלין || ז'אן דיפרן || 5.5 מ-13 || הפסד
|-
|1859 || ברלין || אדולף אנדרסן || 2 מ-14 || הפסד
|-
|}

== קישורים חיצוניים ==

* [http://chessmetrics.com/cm/CM2/PlayerProfile.asp?Params=199510SSSSS3S083488000000111000000000018610100 מידע כללי]

==הערות שוליים==

קטגוריה:שחמטאים גרמנים
קטגוריה:גרמנים שנולדו ב-1810
קטגוריה:גרמנים שנפטרו ב-1868
יוז'ף סן

יוז'ף סן (בהונגרית: József Szén; 9 ביולי 1805, בודפשט - 13 בינואר 1857), היה שחמטאי הונגרי.

== חייו==
סן סיים לימודי משפטים ולאחר מכן היה לארכיבאי של העיר פשט. כינויו היה פילידור ההונגרי. בשנת 1836 ניצח את לואי שארל דה לה בורדונה בתוצאה 12–13 ללא תיקו אם כי לה בורדונה נתן לו בכל המשחקים יתרון של רגלי ושני מסעים.

בשנת 1839 ייסד סן את מועדון השחמט של בודפשט Pesti Sakk-kör. באותה שנה הפסיד בדו-קרב לקארל מאיה +2 -3 =1 (+ ניצחונות – הפסדים = תוצאות תיקו).

בין השנים 1842 ו-1846 הוביל סן קבוצת שחקני שחמט בהתכתבות שניצחה קבוצה מקבילה מפריז בתוצאה 0–2. הקבוצה ההונגרית הציגה חידוש תאורטי שמאז נקרא ההגנה ההונגרית 1. ה4 ה5 2. פו3 פג6 3. רג4 רה7.

דיכוי המהפכה ההונגרית בשנת 1848 הביא לאיסור מוחלט של פעילות במועדונים כלשהם, כולל מועדוני שחמט. האיסור היה בתוקף עד לשנת 1864.

סן הגיע למקום החמישי בתחרות הבינלאומית הראשונה שהתקיימה בלונדון, בשנת 1851. בשנת 1852 סיים בתיקו דו-קרב מול ארנסט פלקבר +9 -9 =2 בווינה. בשנת 1853 הפסיד דו-קרב לדניאל הארוויץ +1 -3 =1 בלונדון.

== קישורים חיצוניים ==

* [https://web.archive.org/web/20100708051954/http://www.magyarsakkszerzok.com/szen_j.htm יצירות שחיבר סן (בהונגרית)]
* [http://chessmetrics.com/cm/CM2/PlayerProfile.asp?Params=199510SSSSS3S128907000000111000000000028810100 מידע כללי]

קטגוריה:שחמטאים הונגרים
קטגוריה:הונגרים שנולדו ב-1805
קטגוריה:נפטרים ב-1857